محرم کی نو تاریخ کی رات میں امامبارگاہ دیوانخانہ سے ذو الجناح کا جلوس ، عشرہ محرم کا جلوس ، سولہا صفر میں اٹھارہ بنی ہاشم کے تابوت ، سترہ صفر میں امام سجاد علیہ السلام کے بستر کی شبیہ ، سترہ صفر کی شب میں امامبارگاہ بیت الشہید میں شب بیداری ، اٹھارہ صفر میں جناب عباس علیہ السلام کے تابوت کی تدفین کا دلخراش منظر ، انیس صفر میں بڑا امامباڑہ چھولس سادات میں جناب علی اکبر علیہ السلام کی شبیہ تابوت و ذو الجناح ، روز اربعین کا جلوس ، اکیس صفر میں امامبارگاہ پیر کی پٹی میں سب بیداری اور آٹھ ربیع الاوّل میں امام حسن عسکری علیہ السلام کی شہادت اور ایام عزا کا آخری جلوس ۔ اس کے علاوہ چونکہ آبادی زیادہ ہے اس لیے آئے دن کسی نہ کسی امامباڑہ میں مجلس منعقد ہوتی رہتی ہے ، کسی کا سوّم ، کسی کا چہلم ، کسی کی چھماہی ، کسی کی برسی اور کسی کا ایصال ثواب وغیرہ ۔
Entity: چھولس سادات — Type: /location/city, /location